V súvislosti s pretrvávajúcim konfliktom na Ukrajine Slovenská zdravotnícka univerzita v Bratislave ponúka záujemcom, ktorí chcú na jej fakultách študovať študijné programy v slovenskom jazyku (v dennej forme štúdia), možnosť prihlásiť sa do prijímacie konania pre akademický rok 2022/2023.
Do prijímacieho konania sa môžu prihlásiť uchádzači so štátnym občianstvom Ukrajiny, ktorí majú na území SR status "dočasné útočisko". Poplatok spojený s administráciou prijímacieho konania je pre týchto uchádzačov odpustený.
Termín na podanie prihlášky: 15. máj 2022
Uchádzač je povinný k vyplnenej a podpísanej prihláške na vysokoškolské štúdium priložiť nasledovné dokumenty:
- doklad o tolerovanom pobyte s označením "DOČASNÉ ÚTOČISKO" (pôvodné označenie "odídenec"),
- kópiu cestovného pasu,
- potvrdenie lekára o zdravotnej spôsobilosti k vysokoškolskému štúdiu a výkonu povolania vo zvolenom študijnom programe,
- maturitné vysvedčenie (doklad o úspešnom ukončení úplného stredoškolského vzdelania spolu s autorizovaným prekladom do slovenského jazyka),*
- uchádzači, ktorí maturujú v tomto akademickom roku, predložia maturitné vysvedčenie v deň prijímacej skúšky, *
- uchádzači, ktorí absolvovali stredoškolské vzdelanie v zahraničí, musia predložiť aj rozhodnutie príslušného regionálneho úradu školskej správy v SR o rovnocennosti maturitného vysvedčenia (nostrifikácia) *.
V prípade chýbajúcich dokladov označených * v čase podania prihlášky / konania prijímacej skúšky, je povinný ich uchádzač predložiť najneskôr v deň zápisu na štúdium.
Uchádzač, ktorý už študoval na vysokej škole príslušný študijný program, môže v prípade prijatia na štúdium požiadať dekana fakulty o uznanie predmetov (žiadosť o uznanie predmetov, Výpis výsledkov štúdia a sylaby predmetov).
Ďalšie informácie o prijímacom konaní pre akademický rok 2022/2023, ako aj podmienky prijatia a predmety prijímacích skúšok, sú zverejnené na webovej stránke SZU, v časti Vysokoškolské štúdium: https://eszu.sk/studium/
Prihláška na stiahnutie (v prihláške uvádzajte aj e-mailovú adresu)
Vyplnenú a podpísanú prihlášku treba poslať s požadovanými dokladmi na adresu:
Pedagogický odbor SZU, Limbová 12, 833 03 Bratislava
Kontakt:
Pedagogický odbor SZU – PhDr. Attila Seszták,
tel. +421 2 59370 269,
e-mail: firstname.lastname@example.org